|  |
| --- |
|  |
|  |
| databehandleravtale |

Vilkår

i henhold til artikkel 28 nummer 3, i Europaparlamentets og Rådets forordning 2016/679 (personvernforordningen) med henblikk på databehandlerens behandling av personopplysninger

mellom

Org.nr. [ORGANISASJONSNUMMER]

heretter «den behandlingsansvarlige»

og

Norli AS

Org.nr. 913820509

Universitetsgata 20

0162 OSLO

Norge

heretter «databehandleren»

HAR AVTALT følgende vilkår med henblikk på å overholde personvernforordningen og sikre beskyttelse av fysiske personers grunnleggende rettigheter og friheter

Innhold

[2. Innledning 3](#_Toc176345339)

[3. Den behandlingsansvarliges rettigheter og plikter 3](#_Toc176345340)

[4. Databehandleren handler etter instrukser 4](#_Toc176345341)

[5. Konfidensialitet 4](#_Toc176345342)

[6. Sikkerhet ved behandlingen 4](#_Toc176345343)

[7. Bruk av underdatabehandlere 5](#_Toc176345344)

[8. Overføring til tredjeland eller internasjonale organisasjoner 6](#_Toc176345345)

[9. Bistand til den behandlingsansvarlige 7](#_Toc176345346)

[10. Underretning om brudd på personopplysningssikkerheten 8](#_Toc176345347)

[11. Sletting og returnering av opplysninger 8](#_Toc176345348)

[12. Revisjon, herunder inspeksjon 9](#_Toc176345349)

[13. Ikrafttredelse og opphør 9](#_Toc176345350)

[14. Kontaktpersoner hos den behandlingsansvarlige og databehandleren 10](#_Toc176345351)

[Vedlegg A: Behandlingsgrunnlag og kategorier av registerte 11](#_Toc176345352)

[Vedlegg B: Underleverandører /Underdatabehandlere 14](#_Toc176345353)

[Vedlegg C: Instruks for behandling av personopplysninger 16](#_Toc176345354)

[Vedlegg D: Særlig vilkår knyttet til avtalen 19](#_Toc176345355)

# Innledning

1. Disse Vilkårene fastsetter den behandlingsansvarlige og databehandlerens rettigheter og plikter når databehandleren utfører behandling av personopplysninger på vegne av den behandlingsansvarlige.
2. Disse Vilkårene er utformet med for å sikre partenes etterlevelse av artikkel 28 nummer 3 i Europaparlamentets og Rådets forordning (EU) 2016/679 av 27. april 2016 om vern av fysiske personer i forbindelse med behandling av personopplysninger og om fri utveksling av slike opplysninger samt om oppheving av direktiv 95/46/EF (personvernforordningen).
3. I forbindelse med leveringen av Norli Junior Lesekonkurranse behandler databehandleren personopplysninger på vegne av den behandlingsansvarlige i overensstemmelse med disse Vilkårene.
4. Vilkårene har forrang i forhold til eventuelle tilsvarende bestemmelser i andre avtaler mellom partene.
5. Det er fire vedlegg til disse Vilkårene, og vedleggene utgjør en integrert del av Vilkårene.
6. Vedlegg A inneholder nærmere opplysninger om behandlingen av personopplysninger, herunder om behandlingens formål og art, typen av personopplysninger, kategoriene av registrerte og behandlingens varighet.
7. Vedlegg B inneholder den behandlingsansvarliges betingelser for databehandlerens bruk av underdatabehandlere og en liste over underdatabehandlere som den behandlingsansvarlige har godkjent.
8. Vedlegg C inneholder den behandlingsansvarliges instruks når det gjelder databehandlerens behandling av personopplysninger, en beskrivelse av de sikkerhetstiltakene som databehandleren som minimum skal gjennomføre, og hvordan revisjoner av databehandleren og eventuelle underdatabehandlere skal utføres.
9. Vedlegg D inneholder bestemmelser om andre aktiviteter og særlige forhold knyttet til leveransen av tjenesten, som ikke er omfattet av Vilkårene.
10. Vilkårene med tilhørende vedlegg skal oppbevares skriftlig, herunder elektronisk, av begge parter.
11. Disse Vilkårene fritar ikke databehandleren fra plikter som databehandleren er pålagt etter personvernforordningen eller annen lovgivning.

# Den behandlingsansvarliges rettigheter og plikter

1. Den behandlingsansvarlige er ansvarlig for å sikre at behandlingen av personopplysninger skjer i overensstemmelse med personvernforordningen (se personvernforordningen artikkel 24), gjeldende personopplysningsvernbestemmelser i unionsretten eller medlemsstatenes[[1]](#footnote-1) nasjonale rett og disse Vilkårene.
2. Den behandlingsansvarlige har rett og plikt til å bestemme formålet med behandlingen av personopplysninger og hvilke midler som skal benyttes.

Retter og plikter er beskrevet i instruks i vedlegg A, C og D.

1. Den behandlingsansvarlige er ansvarlig for, blant annet, å sikre at det foreligger et behandlingsgrunnlag for behandlingen av personopplysninger som databehandleren instrueres om å gjøre.

# Databehandleren handler etter instrukser

1. Databehandleren skal bare behandle personopplysninger etter dokumenterte instrukser fra den behandlingsansvarlige, med mindre noe annet kreves av unionsretten eller medlemsstatenes nasjonale rett som databehandleren er underlagt.

Disse instruksene skal være spesifisert i vedleggene.

1. Databehandleren skal omgående underrette den behandlingsansvarlige dersom en instruks fra den behandlingsansvarlige, etter databehandlerens mening, er i strid med personvernforordningen eller gjeldende personopplysningsvernbestemmelser i unionsretten eller medlemsstatenes nasjonale rett.

# Konfidensialitet

1. Databehandleren kan bare gi tilgang til personopplysninger som behandles på den behandlingsansvarliges vegne til personer underlagt databehandlerens instruksjonsmyndighet som har forpliktet seg til konfidensialitet eller er underlagt en passende lovbestemt taushetsplikt, og bare i det nødvendige omfang. Listen av personer som har fått tilgang skal gjennomgås fortløpende. På bakgrunn av en slik gjennomgang kan tilgangen til personopplysninger stenges, dersom den ikke lenger er nødvendig, og personopplysningene skal deretter ikke lenger være tilgjengelig for disse personene.

# Sikkerhet ved behandlingen

1. Personvernforordningen artikkel 32 fastslår at, idet det tas hensyn til den tekniske utviklingen, gjennomføringskostnadene og behandlingens art, omfang, formål og sammenhengen den utføres i, samt risikoene av varierende sannsynlighets- og alvorlighetsgrad for fysiske personers rettigheter og friheter, skal den behandlingsansvarlige og databehandleren gjennomføre egnede tekniske og organisatoriske tiltak for å oppnå et sikkerhetsnivå som er egnet med hensyn til risikoen.

Den behandlingsansvarlige skal vurdere risikoene for fysiske personers rettigheter og friheter som behandlingen utgjør og gjennomføre tiltak for å imøtegå disse risikoene. Avhengig av relevans kan tiltakene omfatte:

* 1. pseudonymisering og kryptering av personopplysninger
  2. evne til å sikre vedvarende konfidensialitet, integritet, tilgjengelighet og robusthet i behandlingssystemene og -tjenestene
  3. evne til å gjenopprette tilgjengeligheten og tilgangen til personopplysninger i rett tid dersom det oppstår en fysisk eller teknisk hendelse
  4. en prosess for regelmessig testing, analysering og vurdering av hvor effektive behandlingens tekniske og organisatoriske sikkerhetstiltak er.

1. Ifølge personvernforordningen artikkel 32 skal databehandleren – uavhengig av den behandlingsansvarlige – også vurdere risikoene for fysiske personers rettigheter og friheter som behandlingen utgjør, og gjennomføre tiltak for å imøtegå risikoene. Med henblikk på denne vurderingen skal den behandlingsansvarlige stille den nødvendige informasjonen til rådighet for databehandleren som gjør vedkommende i stand til å identifisere og vurdere slike risikoer.
2. Databehandleren skal også bistå den behandlingsansvarlige med å overholde den behandlingsansvarliges plikter etter personvernforordningen artikkel 32, ved blant annet å stille til den behandlingsansvarliges rådighet nødvendig informasjon om de tekniske og organisatoriske sikkerhetstiltakene som databehandleren allerede har gjennomført i henhold til personvernforordningen artikkel 32, samt all annen informasjon som er nødvendig for at den behandlingsansvarlige skal kunne overholde sine plikter etter personvernforordningen artikkel 32.

Hvis imøtegåelse av de identifiserte risikoene – etter den behandlingsansvarliges vurdering – krever at det gjennomføres ytterligere tiltak enn det databehandleren allerede har gjennomført, skal den behandlingsansvarlige angi disse tiltakene i vedlegg C.

# Bruk av underdatabehandlere

1. Databehandleren skal oppfylle betingelsene som er fastsatt i personvernforordningen artikkel 28 nummer 2 og nummer 4 for å gjøre bruk av en annen databehandler (en underdatabehandler).
2. Databehandleren må således ikke bruke en underdatabehandler for å oppfylle Vilkårene uten på forhånd å ha innhentet en generell skriftlig godkjennelse fra den behandlingsansvarlige.
3. Databehandleren har den behandlingsansvarliges generelle godkjennelse til å benytte underdatabehandlere. Databehandleren skal skriftlig underrette den behandlingsansvarlige om eventuelle planlagte endringer som gjelder tilføyelse eller utskiftning av underdatabehandlere med minst 1 måneds varsel og dermed gi den behandlingsansvarlige mulighet til å motsette seg slike endringer før den eller de beskrevne underdatabehandler(e) engasjeres. Listen over underdatabehandlere som den behandlingsansvarlige allerede har godkjent fremgår av vedlegg B.
4. Når databehandleren engasjerer en underdatabehandler for å utføre spesifikke behandlingsaktiviteter på vegne av den behandlingsansvarlige, skal underleverandøren pålegges de samme forpliktelsene med hensyn til vern av personopplysninger som er fastsatt i disse Vilkårene, ved hjelp av en avtale eller et annet rettslig dokument i henhold til unionsretten eller medlemsstatenes nasjonale rett, der det særlig gis tilstrekkelige garantier for at det vil bli gjennomført tekniske og organisatoriske tiltak som sikrer at behandlingen oppfyller kravene i denne forordning.

Databehandleren er derfor ansvarlig for å kreve at underdatabehandleren som minimum overholder databehandlerens forpliktelser etter disse Vilkårene og personvernforordningen.

1. En kopi av slik underdatabehandleravtale og eventuelle etterfølgende endringer skal – ved den behandlingsansvarliges anmodning – sendes til den behandlingsansvarlige, som på denne måten har mulighet for å sørge for at underdatabehandleren er pålagt de samme forpliktelsene med hensyn til vern av personopplysninger som er fastsatt i disse Vilkårene. Kommersielle bestemmelser som ikke påvirker det personopplysningsvernrettslige innholdet av underdatabehandleravtalen, er ikke underlagt kravet om kopi til den behandlingsansvarlige.
2. Hvis underdatabehandleren ikke oppfyller sine personopplysningsvernforpliktelser blir databehandleren fullt ut ansvarlig overfor den behandlingsansvarlige når det gjelder oppfyllelse av underdatabehandlerens forpliktelser. Dette påvirker ikke de registrertes rettigheter etter personvernforordningen – særlig de nedfestet i personvernforordningen artikkel 79 og 82 – overfor den behandlingsansvarlige og databehandleren, herunder underdatabehandleren.

# Overføring til tredjeland eller internasjonale organisasjoner

1. Databehandleren kan kun overføre personopplysninger til tredjeland eller internasjonale organisasjoner etter dokumentert instruks fra den behandlingsansvarlige, og slik overføring skal alltid skje i overensstemmelse med personvernforordningen kapittel V.
2. Hvis overføring av personopplysninger til tredjeland eller internasjonale organisasjoner, som databehandleren ikke er blitt instruert av den behandlingsansvarlige om å gjennomføre, kreves i henhold til unionsretten eller medlemsstatenes nasjonale rett som databehandleren er underlagt, skal databehandleren underrette den behandlingsansvarlige om nevnte rettslige krav før behandlingen, med mindre denne rett av hensyn til viktige allmenne interesser forbyr en slik underretning.
3. Uten dokumentert instruks fra den behandlingsansvarlige kan databehandleren innenfor rammene av disse Vilkårene således ikke:
   1. overføre personopplysninger til en behandlingsansvarlig eller databehandler i et tredjeland eller en internasjonal organisasjon
   2. overlate behandling av personopplysninger til en underdatabehandler i et tredjeland
   3. behandle personopplysningene i et tredjeland
4. Den behandlingsansvarliges instruks når det gjelder overføring av personopplysninger til et tredjeland, herunder det eventuelle overføringsgrunnlaget i personvernforordningen kapittel V som overføringen er basert på, skal angis i vedlegg C.6.
5. Disse Vilkårene skal ikke forveksles med standard personvernbestemmelser som omhandlet i personvernforordningen artikkel 46 nummer 2 bokstav c og d, og disse Vilkårene kan ikke utgjøre et grunnlag for overføring av personopplysninger under personvernforordningen kapittel V.

# Bistand til den behandlingsansvarlige

1. Databehandleren bistår, idet det tas hensyn til behandlingens art og i den grad det er mulig, ved hjelp av egnede tekniske og organisatoriske tiltak, den behandlingsansvarlige med å oppfylle vedkommendes plikt til å svare på anmodninger som den registrerte inngir med henblikk på å utøve sine rettigheter fastsatt i personvernforordningen kapittel III.

Dette innebærer at databehandleren så langt det er mulig skal bistå den behandlingsansvarlige i den behandlingsansvarlige oppfyllelse av:

* 1. opplysningsplikten ved innsamling av personopplysninger fra den registrerte
  2. opplysningsplikten dersom personopplysninger ikke er blitt samlet inn fra den registrerte
  3. den registrertes rett til innsyn
  4. retten til retting
  5. retten til sletting («retten til å bli glemt»)
  6. retten til begrensning av behandling
  7. underretningsplikten i forbindelse med retting eller sletting av personopplysninger eller begrensning av behandling
  8. retten til dataportabilitet
  9. retten til å protestere
  10. retten til ikke å være gjenstand for en avgjørelse som utelukkende er basert på automatisk behandling, herunder profilering

1. I tillegg til databehandlerens forpliktelse til å bistå den behandlingsansvarlige i henhold til Vilkårene 6.3., bistår databehandleren også, idet det tas hensyn til behandlingens art og den informasjonen som er tilgjengelig for databehandleren, den behandlingsansvarlige med:
2. den behandlingsansvarliges forpliktelse ved brudd på personopplysningssikkerheten til uten ugrunnet opphold og når det er mulig, senest 72 timer etter å ha fått kjennskap til det, melde bruddet på personopplysningssikkerheten til den kompetente tilsynsmyndigheten, Datatilsynet, med mindre bruddet sannsynligvis ikke vil medføre en risiko for fysiske personers rettigheter og friheter
3. den behandlingsansvarliges forpliktelse til uten ugrunnet opphold å underrette den registrerte om bruddet på personopplysningssikkerheten når det er sannsynlig at bruddet vil medføre en høy risiko for fysiske personers rettigheter og friheter
4. den behandlingsansvarliges forpliktelse til før behandlingen å foreta en vurdering av hvilke konsekvenser den planlagte behandlingen vil ha for personopplysningsvernet (vurdering av personvernkonsekvenser)
5. den behandlingsansvarliges forpliktelse til å rådføre seg med den kompetente tilsynsmyndigheten, Datatilsynet, før behandlingen dersom en vurdering av personvernkonsekvenser tilsier at behandlingen vil medføre en høy risiko dersom den behandlingsansvarlige ikke treffer tiltak for å redusere risikoen.
6. Partene skal i vedlegg C oppgi de egnede tekniske og organisatoriske tiltakene gjennom hvilke databehandleren skal bistå den behandlingsansvarlige, samt omfanget og utstrekningen av den påkrevde bistanden. Dette gjelder for forpliktelsene som følger av Vilkårene 9.1. og 9.2.

# Underretning om brudd på personopplysningssikkerheten

1. Ved brudd på personopplysningssikkerheten skal databehandleren underrette den behandlingsansvarlige om bruddet uten ugrunnet opphold etter å ha fått kjennskap til det.
2. Databehandlerens underretning til den behandlingsansvarlige skal om mulig skje innen 48 timer, eksklusive helligdager, etter at databehandleren har fått kjennskap til bruddet på personopplysningssikkerheten, slik at den behandlingsansvarlige kan overholde sin forpliktelse til å melde bruddet til den kompetente tilsynsmyndigheten, jf. personvernforordningen artikkel 33.
3. I overensstemmelse med Vilkår 9 nummer 2 bokstav a skal databehandleren bistå den behandlingsansvarlige med å melde bruddet til den kompetente tilsynsmyndigheten. Det innebærer at databehandleren skal bistå med å fremskaffe informasjon listet opp nedenfor, som ifølge personvernforordningen artikkel 33 nummer 3 skal fremgå av den behandlingsansvarliges melding av bruddet til den kompetente tilsynsmyndigheten:
   1. arten av bruddet på personopplysningssikkerheten, herunder, når det er mulig, kategoriene av og omtrentlig antall registrerte som er berørt, og kategoriene av og omtrentlig antall registreringer av personopplysninger som er berørt
   2. de sannsynlige konsekvenser av bruddet på personopplysningssikkerheten
   3. de tiltak som den behandlingsansvarlige har truffet eller foreslår å treffe for å håndtere bruddet på personopplysningssikkerheten, herunder, dersom det er relevant, tiltak for å redusere eventuelle skadevirkninger som følge av bruddet.
4. Partene skal i vedlegg C oppgi all informasjon som databehandleren skal fremskaffe når vedkommende bistår den behandlingsansvarlige med å melde brudd på personopplysningssikkerheten til den kompetente tilsynsmyndigheten.

# Sletting og returnering av opplysninger

1. Ved opphør av databehandlertjenestene skal iverksette sletterutiner i henhold til instruks i Vedlegg C.

Databehandleren forplikter seg til å utelukkende behandle personopplysningene til de(t) formål, med den varlighet og under de betingelsene som disse reglene fastsetter.

# Revisjon, herunder inspeksjon

1. Databehandleren skal stille til den behandlingsansvarliges disposisjon all informasjon som er nødvendig for å påvise etterlevelse av forpliktelsene etter personvernforordningen artikkel 28 og disse Vilkårene. Videre skal databehandleren muliggjøre og bidra til revisjoner, herunder inspeksjoner, som utføres av den behandlingsansvarlige eller en annen revisor som er bemyndiget av den behandlingsansvarlige.
2. Prosedyrene for den behandlingsansvarliges revisjoner, herunder inspeksjoner, av databehandleren og underdatabehandlere er spesifisert i vedlegg C.

# Ikrafttredelse og opphør

1. Vilkårene trer i kraft på datoen for begge partenes underskrift.
2. Begge partene kan kreve Vilkårene reforhandlet dersom lovendringer eller uhensiktsmessigheter i Vilkårene gir grunn til dette.
3. Vilkårene gjelder så lenge databehandlertjenestene varer. I denne perioden kan Vilkårene ikke sies opp, med mindre partene avtaler andre vilkår som regulerer levering av databehandlertjenestene.
4. Hvis leveringen av databehandlertjenestene opphører, og personopplysningene er slettet eller returnert til den behandlingsansvarlige i overensstemmelse med Vilkårene 11.1 og vedlegg C.4, kan Vilkårene sies opp med skriftlig varsel av begge partene.
5. Underskrift

På vegne av den behandlingsansvarlige

Navn

Stilling

Telefonnummer

E-postadresse

Dato

Underskrift

På vegne av databehandleren

Navn Caroline Heitmann

Stilling Markedssjef

Telefonnummer 90501917

E-postadresse norlijunior@norli.no

Dato september 2024

Underskrift

# Kontaktpersoner hos den behandlingsansvarlige og databehandleren

1. Partene kan kontakte hverandre via nedenstående kontaktpersoner.
2. Partene forplikter seg til å orientere hverandre løpende om endringer som gjelder kontaktpersoner.

Navn Maja Marcussen

Stilling Prosjektleder Norli Junior

Telefonnummer

E-postadresse Norlijunior@norli.no

Navn

Stilling

Telefonnummer

E-postadresse

# Vedlegg A: Behandlingsgrunnlag og kategorier av registerte

1. **Kategorier av registrerte**

|  |  |
| --- | --- |
| Lærer/voksenkonto | Lærere oppretter en voksenkonto.  Når læreren melder på en klasse, vil læreren ha oversikt over og tilgang til å administrere klassens lesing. |
| Elev/barnekonto | For registrering av lesing, og evaluering av bøker. For personer tom 16 år |

**Lærers administrasjonspanel på lærersiden**

Lærere kan:

* Godkjenne lesing
* Fjerne elever fra klassen
* Endre e-post på elevenes konti
* Justere antall elever i klassen
* Styre om klassen skal delta i superligaen (egen liga der elevene leser mer krevende bøker),
* Styre om elevene skal kunne se hvor mye de andre i klassen har lest
* Legge til kontaktinfo for skolen
* Bestemme hvordan klassen skal motta premier

1. **Persondata og behandlingsgrunnlag**

|  |  |  |
| --- | --- | --- |
| **Dataelement** | **Anvendelse** | **Behandlingsgrunnlag** |
| Brukernavn | Brukerregistrering – innlogging – Norli Junior Boktipser | Nødvendig for avtale |
| e-post til elever | Brukerregistrering - Innlogging – Glemt passord (innlogg utenfor Feide) – Adm av konto (varsling om kontosletting) | Nødvendig for avtale |
| e-post til lærere | Brukerregistrering - Innlogging – Glemt passord (innlogg utenfor Feide) – Adm av konto (varsling om kontosletting), informasjon om status og praktiske forhold rundt lesekonkurransen  spørreundersøkelser blant lærere | Nødvendig for avtale  Interesseavveining |
| Mobilnummer (kun for voksen/lærerkonto) | Kontaktmulighet til lærere ved feil i e-post. Koordinering ved utdeling av premier | Nødvendig for avtale |
| Navn elever og lærer | Elevenes navn er synlig for lærere. Lærere har behov for å identifisere hvilke elever som har lest hva. | Nødvendig for avtale |
| Passord | Innlogging  Lagres kun for brukere som ikke logger inn med Feide | Nødvendig for avtale |
| Fødselsår | For opprettelse av riktig kontotype (barn/voksen).  Anvendes til bokanbefalinger - Norli Junior Boktipser.  Statistikk og analyse | Nødvendig for avtale  Interesseavveiing  Interesseavveiing |
| Kjønn (valgfritt å fylle ut. inkl. svaralternativ «ønsker ikke å oppgi») | Anvendes til bokanbefalinger - Norli Junior Boktipser.  Statistikk og analyse | Interesseavveiing  Interesseavveiing |
| Skole og klassetilhørighet, | Gjennomføring av Norli Junior lesekonkurranse | Nødvendig for avtale |
| fylke, kommune | Gjennomføring av Norli Junior lesekonkurranse  Statistikk og analyse | Nødvendig for avtale  Interesseavveiing |
| Bøker lest, inkl språk, sideregistrering, type lesing, forfatter, tittel, | Gjennomføring av Norli Junior lesekonkurranse – identifisere plassering på liste og vinnere  Statistikk og analyse | Nødvendig for avtale  Interesseavveiing |
| Vurdering av bøker – stjernerating, adjektiver, omtale | Gjennomføring av Norli Junior lesekonkurranse/ Boktipser  Statistikk og analyse | Nødvendig for avtale  Interesseavveiing |
| Konkurranseelementer (topplister, diplomer) | Gjennomføring av Norli Junior lesekonkurranse | Nødvendig for avtale |
| Kontoinnstillinger (skjule lesing fra andre i klassen) | Default innstilling: Kun lærer kan se elevenes lesing på lærersiden.  Lærer kan åpne for at elevene ser hvor mye de andre i klassen har lest.  Hver enkelt elev kan reservere seg mot å vises i klasseoversikten. | Nødvendig for avtale |
| Kontoaktivitet med tidsstempel for aktiviteter, registrering, sist besøk og revisjonslogg for endringer. | Drift av lesekonkurransen, styrer tidspunkt for når prosedyre rundt sletting av konto aktiveres. | Nødvendig for avtale |
| Svar dersom brukeren deltar i konkurranser | Svar på quiz/konkurranser | Nødvendig for avtale |
| Cookies | Gjenkjenning, holde bruker innlogget | Nødvendig for avtale |

1. **Interesseavveiing som behandlingsgrunnlag**

Det er høyt politisk fokus på den negative utviklingen i leseferdigheter og lesemotivasjon blant barn i Norge, dokumentert i PIRLS-undersøkelsene.

Registrert lesing på norlijunior.no kan bidra til å gi innsikt i hva som skjer, og kan ha relevans for politikere, og for å underbygge saker i media. Dersom statistikk fra norlijunior.no benyttes offentlig, vil det alltid være på aggregert nivå, og uten at enkeltpersoner kan identifiseres i datagrunnlag.

1. **Behandlingens varighet**

Kontoer på Norli Junior er aktive så lenge brukere logger inn regelmessig. Dersom kontoen er inaktiv i 15 mnd, iverksettes sletterutine som beskrevet i vedlegg C.

Opplysninger som slettes er navn, brukernavn, skole- og klassetilhørighet, epost, mobil (på lærerkonto), tidsstempler. Bokregistreringer med fødselsår og kjønn blir overført til anonym bruker, og brukes fortsatt som grunnlag for anbefaling av bøker i Norli Junior Boktipser, og tidvis til statistikk/analyse.

# Vedlegg B: Underleverandører /Underdatabehandlere

**B.1. Godkjente underdatabehandlere**

Ved Vilkårenes ikrafttredelse godkjenner den behandlingsansvarlige bruken av følgende underdatabehandlere:

Det er signert databehandleravtaler med samtlige underleverandører.

* Snuti AS for utvikling og drifting av plattformen norlijunior.no
* Gigahost AS (Tidligere Terrahost AS) for servere og backupløsninger.
* Brevo (Tidligere SendinBlue) for utsending av alle automatiserte e-poster fra norlijunior.no
* EmailLabs for utsending av alle automatiserte e-poster fra norlijunior.no
* ProtonMail for administrative e-poster og kundestøtte via e-post.
* Zendesk for håndtering av e-poster til kundesenter
* Voyado for å sende e-post med nyheter og informasjon om lesekonkurransen til lærere
* **Navn:** Snuti AS **Org.nr.:** 919 480 130 **Adresse:** Krokusveien 9A, 3228 Sandefjord **Beskrivelse av behandling:** Utvikling og drifting av plattformen Norlijunior.no. **Behandlingssted:** Sandefjord, Norge
* **Navn:** Gigahost AS **Org.nr.:** 995474921 **Adresse:** Klinestadmoen 10, 3241 Sandefjord **Beskrivelse av behandling:** Serverleverandør og backup løsninger. **Behandlingssted:** Sandefjord, Norge
* **Navn:** Proton AG **Org.nr.:** CHE-354.686.492 **Adresse:** Route de la Galaise 32, 1228 Plan-les-Ouates, Geneva, Switzerland **Beskrivelse av behandling:** Kundestøtte og administrative e-poster. **Behandlingssted:** Sveits, EØS
* **Navn:** Brevo **Org.nr.:** 498 019 298 **Adresse:** 7 rue de Madrid, 75008 Paris, France **Beskrivelse av behandling:** Sending av system e-poster (Eksempel: tilbakestill passord, ny bruker, e-post endret osv.). **Behandlingssted:** Frankrike, EU
* **Navn:** Emaillabs **Org.nr.:** 781-17-65-125 **Adresse:** Vercom - Roosevelta 22, 60-465 Poznań, Polen **Beskrivelse av behandling:** utsending av alle automatiserte e-poster fra Norlijunior.no  
  **Behandlingssted:** Polen
* **Navn:** Voyado Lund AB **Org.nr.:**, 556588-5240 **Adresse:** Mobilvägen 4, 223 62 Lund, Sweden **Beskrivelse av behandling:** Utsendelse av e-post med informasjon om lesekonkurransen til lærere **Behandlingssted:** Sverige

Ved Vilkårenes ikrafttredelse har den behandlingsansvarlige godkjent bruken av ovennevnte underdatabehandlere for den behandlingsaktiviteten som er beskrevet for vedkommende.

**B.2. Varsel for godkjennelse av underdatabehandlere**

Dersom databehandleren vil benytte en underdatabehandler til en annen behandlingsaktivitet enn den som er avtalt for vedkommende, eller bruke en annen underdatabehandler til den beskrevne behandlingsaktiviteten, skal brukervilkår oppdateres på norlijunior.no, og e-post med varsling om endring av underleverandører sendes ut til databehandler med en måneds varsel.

# Vedlegg C: Instruks for behandling av personopplysninger

**C.1. Behandlingens gjenstand/instruks for behandlingen**

Databehandlerens behandling av personopplysninger på vegne av den behandlingsansvarlige skjer ved at databehandleren utfører følgende:

Gjennomfører Norli Junior lesekonkurranse på plattformen norlijunor.no

**C.2. Informasjonssikkerhet**

Det behandles ikke opplysninger av særlige kategorier, og databehandlingen krever et normalt sikkerhetsnivå. Alle personopplysninger er sikret med tilgangsstyring, både fysisk og systemteknisk.

Kun de som har behov for opplysningene, skal ha tilgang til dem. Databehandler har jevnlig gjennomgang av sikkerhetsrutiner og skal oppfylle de krav til sikkerhetstiltak som stilles etter personopplysningsloven og personopplysningsforskriften.

Databehandleren har heretter rett og plikt til å treffe beslutninger om hvilke tekniske og organisatoriske sikkerhetstiltak som skal gjennomføres for å etablere det nødvendige (og avtalte) sikkerhetsnivået.

Databehandleren skal likevel – under enhver omstendighet og som minimum – gjennomføre følgende tiltak, som er avtalt med den behandlingsansvarlige:

Forhindre uautorisert utlevering, modifisering, fjerning eller ødeleggelse av informasjon, herunder:

* Autentisering
* Tilgangsstyring fysisk og systemteknisk
* Logging og sporing
* Kryptering
* Fysisk sikring av områder og utstyr
* Sikkerhetskopiering
* Sikkerhetsarkitektur, nettverksarkitektur og sikker sone
* Overvåkning og avdekking av sikkerhetsbrudd og hendelser
* Rutiner og prosedyrer for å overholde krav til personvern og informasjonssikkerhet i organisasjonen

Databehandleren skal iverksette tiltak for å sikre kontinuerlig tilgjengelighet og rask gjenoppretting av personopplysninger i tilfelle fysiske eller tekniske forstyrrelser.

Databehandleren skal jevnlig gjennomføre tester, vurderinger og evalueringer for å kontrollere effektiviteten av de tekniske og organisatoriske tiltak som er implementert for å sikre sikkerheten av personopplysninger. Eventuelle svakheter skal umiddelbart adresseres og rettes.

**C.3 Bistand til den behandlingsansvarlige**

Databehandleren skal i den grad det er mulig – i det nedenfor beskrevne omfang og utstrekning – bistå den behandlingsansvarlige i samsvar med Vilkårene 9.1 og 9.2 ved å gjennomføre følgende tekniske og organisatoriske tiltak:

3.1 Databehandleren skal på forespørsel bistå Behandlingsansvarlig med oppfyllelse av de registrertes rettigheter etter personvernforordningens kapittel III gjennom egnede tekniske eller organisatoriske tiltak. Plikten til å bistå gjelder likevel bare i den utstrekning dette er mulig og hensiktsmessig sett hen til karakteren og omfanget av behandlingen av personopplysninger.

3.2 Databehandler skal uten ugrunnet opphold videresende alle henvendelser som Databehandler eventuelt mottar fra den registrerte vedrørende den registrertes rettigheter i henhold til Gjeldende personvernregler til Behandlingsansvarlig. Slike henvendelser kan kun besvares av Databehandler når dette er skriftlig godkjent av Behandlingsansvarlig.

3.3 Databehandleren skal bistå Behandlingsansvarlig med å overholde kravene til personopplysningssikkerhet i personvernforordningen artikkel 32-36, herunder yte bistand ved personvernkonsekvensvurdering og forhåndsdrøftinger med Datatilsynet, sett hen til karakteren og omfanget av behandlingen av personopplysninger under Hovedavtalen.

3.4 Hvis Databehandler på Behandlingsansvarliges forespørsel yter bistand som nevnt i punkt 3.1 eller 3.3, og bistanden går ut over det som er nødvendig for at Databehandleren skal oppfylle sine egne forpliktelser etter Gjeldende personvernregler, kan Databehandler kreve dekket sine dokumenterte kostnader knyttet til bistanden.

**C.4 Oppbevaringsperiode/sletteprosedyrer**

Følgende rutiner gjelder ved sletting:

* Brukere bekrefter at kontoer er i bruk ved å logge inn på konto.
* Dersom bruker ikke logger inn på konto i løpet av 15 måneder, mottar bruker en melding til e-posten som er registrert på konto.
* Bruker informeres om at kontoen vil slettes dersom hen ikke logger inn i løpet av 60 dager. Konto slettes ved inaktivitet.
* Om bruker ikke reaktiverer konto, slettes alle opplysninger som kan identifisere bruker, slik som brukernavn, passord, e-post, skole/klassetilknytning, tidsstempler/aktivitetslogger og mobilnummer (for voksne/lærerkontoer)
* Data som brukes til å utforme leserstatistikk beholdes i systemet, men anonymiseres.
* Sletting av klasser: Dersom skolen skulle ønske å slette data for klasser, kontakter lærer eller rektor/rektors representant [norlijunior@norli.no](mailto:norlijunior@norli.no). Lærer bør i forkant informere klassen og foreldre, slik at elevene har anledning til å reservere seg mot sletting.
* Sletting av personkonto: Brukere eller foresatte til brukere tar kontakt på [norlijunior@norli.no](mailto:norlijunior@norli.no) ved ønske om å slette brukerkonto eller data.
* Dersom brukere ikke ønsker at registreringer skal anonymiseres, men fjernes fullstendig, sletter bruker selv bokoppføringer før kontoen slettes hos Norli.
* Dersom behandlingsansvarlig sier opp databehandleravtalen, iverksettes sletteprosess manuelt uten unødig opphold.

**C.5 Lokasjon for behandling**

Behandling av personopplysninger som omfattes av Vilkårene kan ikke, uten den behandlingsansvarliges skriftlige forhåndsgodkjennelse, finne sted på andre lokasjoner enn følgende:

Se vedlegg B for oversikt over underdatabehandlere og land.

**C.6 Instruks for overføring av personopplysninger til tredjeland**

Personopplysninger overføres ikke til tredjeland.

Hvis ikke den behandlingsansvarlige i Vilkårene eller etterfølgende gir en dokumentert instruks som gjelder overføring av personopplysninger til et tredjeland eller internasjonal organisasjon, kan ikke databehandleren, innen rammene av Vilkårene, gjennomføre slike overføringer.

# Vedlegg D: Særlige vilkår knyttet til avtalen

**D.1 Særskilt om databehandlingsansvarliges rett til å gi instruks**

Norli AS eier og har ansvar for drifting og utvikling av den tekniske plattformen norlijunior.no. Løsningen og den årlige konkurransen tilbys kostnadsfritt til grunnskolen som et verktøy for å heve leseferdigheter i grunnskolen.

Avtalens avsnitt 3.2 innebærer ikke at databehandlingsansvarlig kan stille krav til videreutvikling av teknisk funksjonalitet på Norlijunior-plattformen. Databehandlingsansvarlig kan foreslå endringer og forbedringer. Endringsønsker bør komme i perioden mellom lesekonkurranser (januar-august), slik at det er rom for å vurdere og eventuelt prioritere utviklingsønsker.

**D.2 Særskilt om oppsigelse av databehandleravtalen**

Databehandleravtalen kan sies opp når som helst. I perioden desember-januar kontrolleres og sjekkes hvilke klasser som har vunnet de ulike premiene i lesekonkurransen. For klasser som har deltatt på høstens konkurranse, vil være uheldig å iverksette sletting før premieutdelingen er fullført, da dette kan gjøre at de ikke mottar premiene.

**D.3 Lærer som representant for databehandlingsansvarlig**

Ved gjennomføring av lesekonkurransen er det lærere som melder på og har ansvar for administrasjon av klassene, og lærere, sekundært rektor eller tilsvarende funksjon, anses som representanter for databehandlingsansvarlig i avtalen.

Dersom databehandlingsansvarlig skulle ha behov for å få utlevert persondata for de registrerte fra kommunen, skal henvendelsene komme fra den enkelte lærer, og forespørselen skal avgrenses til å gjelde de registrere som den enkelte lærer har ansvar for.

**D.4 Kostnadsdekning**

Dersom databehandlingsansvarlig har behov for assistanse fra databehandlingsansvarlig som fordrer vesentlig tidsbruk, og går ut over de registrertes rettigheter ihht personvernavtalen, kan dette faktureres med kr. 1000 per påbegynt time. Eventuell fakturering avklares i forkant av påstartet arbeid.

**D.5 Personer med tilgang til persondata**

Kun personer hos Snuti AS, hos kundeservice hos Norli og prosjektleder hos Norli har tilgang til persondata via Norlijunior-plattformen. Listen over personer med tilgang holdes løpende oppdatert.

|  |  |  |
| --- | --- | --- |
| Snuti AS |  | contact@snuti.net |
| Kundeservice |  | norlijunior@norli.no |
| Prosjektleder | Maja Marcussen | norlijunior@norli.no |
| Markedssjef | Caroline Heitmann | Caroline.heitmann@norli.no |

Norlis kundeservice behandler og besvarer alle forespørsler som sendes til [norlijunior@norli.no](mailto:norlijunior@norli.no) fra de registrerte, både lærere og elever, samt elevenes foresatte.

1. Henvisninger til «medlemsstater» i disse Vilkårene skal forstås som en henvisning til stater som er del av det europeiske økonomiske samarbeidsområdet (EØS-stater). [↑](#footnote-ref-1)